Italiano: Il vecchio stagnino

Il vecchio stagnino, che è di quelli che sanno fare di tutto, che ti cambiano i pezzi danneggiati e molto spesso ti fanno pagare solo la mano d’opera, visto che i pezzi li hanno già in magazzino. Il vecchio idraulico, con la sua borsa piena di aggeggi metallici di forma strana, che non si sa tanto bene a che servono, dorme in un solaio, sopra le terrazze, un ripostiglio dove nessuno si può rigirare, talmente  è piccolo. L’idraulico è lì da quando hanno costruito il palazzo, fa parte del caseggiato, che deve essere nato e cresciuto con lui. «Bisogna che ci proviate, a trovarne uno uguale – dice l’Amministratore, che va in estasi, quando lo vede lavorare – provateci a chiamare uno di questi giovani di adesso, a fare certi lavori: vi aggrediscono. Non hanno voglia di fare niente, ecco com’è, si muovono solo se c’è da guadagnare dei gran soldi». Lo hanno visto lavorare talmente allo stretto che non si sa come faccia, neppure se fosse una biscia. Ma non so se il  palazzo gradisca tanto questi suoi interventi così a fondo nelle sue viscere, ed è per quello che è successo quel che è successo l’altro giorno; l’ho visto che lavorava in fondo ad una fossa nera per cambiare il pozzetto delle acque bianche del condominio e, d’improvviso, i muri hanno cominciato a stringerglisi attorno, fino a schiacciarlo; lui gridava come un’aquila e il sangue colava dalle fessure del muro. Senza sapere che cosa facessi, sono corso a casa e ho telefonato a non so chi, con parole senza senso; ma udivo i passi dell’idraulico che saliva su dal fondo della cantina. Con il senso del dovere e del sacrificio che lo contraddistingue, lasciava sulle scale delle orme sanguinose con i piedi ridotti ad una poltiglia, finché non mi ha suonato alla porta: «Signor Alessandro – mi ha detto, mentre un occhio gli pendeva fuori dall’orbita – bisogna che controlli dal suo lavandino se l’acqua scorre bene».

Ligure: O vegio lattonê

O vegio lattonê, ch’o l’é de quelli che san fâ de tutto, che te cangian i pessi beuggiæ e de belle vòtte te fan pagâ solo che a man d’euvia, apreuvo che i pessi ghe l’an za in magazzin. O vegio lattonê, co-a seu spòrta piña de cösci de metallo de unna forma strania, che no se sa guæi ben cöse servan, o dòrme inte un soieu, de d’ato a-e terrasse, un bordigòtto che nisciun no se ghe peu regiâ, da tanto ch’o l’é piccin. O lattonê o l’é lì da quande an tiou sciù o palaçio, o fa parte do casamento, ch’o dev’ëse nasciuo e cresciuo con lê. «M’à che ve ghe provæ, à attrovâne un pægio – o dixe l’Amministratô, ch’o va in estaxi, quand’o ô vedde travaggiâ – che ve provæ à ciammâ un de sti zoeni de oua, à fâ çerti loei: ve s’asbrian. No gh’an coæ de fâ ninte, te ô lì comm’a l’é, se mescian solo che se gh’é da guägnâ de gren palanche». L’an visto louâ mai tanto into streito che no se sa comm’o fasse, manco s’o foïse unna biscia. Ma no sò se o palaçio o l’aggradisce guæi sti seu interventi coscì à fondo inti seu ventraggi, e l’é pe quello che l’é intravegnuo quello che l’é intravvegnuo l’atro giorno; l’ò visto ch’o travaggiava in fondo à unna fòssa neigra pe cangiâ o possetto de ægue gianche do condominio e, tutt’assemme, e miage an comensou à strenziseghe adòsso, fin à sciaccâlo: lê o criava comme unn’agogia e o sangue o coava da-e fissue da miagia. Sensa savei cöse me fesse, son corrio à cà e ò telefonou à no sò chi, con de poule sensa senso; ma sentiva i pasci do lattonê ch’o montava sciù da-i fondi da cantiña. Co-o senso do dovei e do sagrifiçio ch’o ô distingue, o lasciava in scê scae di sarpaggi sanguinoxi co-i pê reduti à unna potamòlla, fin ch’o no m’à sunnou da-a pòrta: «Sciô Lusciandro – o m’à dito, tanto che un euggio o ghe pendeiva feua da-a cascia – bisà che contròlle da-o seu lavello se l’ægua a score ben».